Īve
Šis raksts ir par apdzīvotu vietu. Par skujkokiem skatīt rakstu īves. Īve (agrāk arī Īvesmuiža) ir apdzīvota vieta Talsu novada Īves pagastā, 3 km no pagasta centra Tiņģeres. Īve ir bijušās Īves muižas (Iwen) centrs. No muižas pils saglabājušās pils drupas un parks. Parkā liela koku un krūmu daudzveidība (vilkābeles, liepas, lapegles). Pils kompleksā saglabājušās kalpu mājas, kūtis, klētis un 1871. gadā celtās vējdzirnavas un meldermāja.